[](http://www.fmrpo.gov.ba/)

***Smjernice za podnosioce projektnih prijava***

**po Javnom konkursu za finansiranje programa i projekata iz dijela prihoda ostvarenih po osnovu naknada za priređivanje igara na sreću iz 2024. godine**

**februar 2025. godine**

**Ciljevi Javnog konkursa**

Ciljevi Javnog konkursasu podrška/promocija tehničke kulture i podrška udruženjima koja se bave inovacijama za nagradni fond za nagrađivanje inovatora za inovacije od međunarodnog značaja.

**Predmet Javnog konkursa**

Predmet javnog konkursa je odabir korisnika u svrhu sufinansiranja projekata, koji se odnose na:

1. promociju tehničke kulture,
2. udruženja koja se bave inovacijama za nagradni fond za nagrađivanje inovatora za inovacije od međunarodnog značaja.

Ukupan iznos sredstava za finansiranje projektnih prijava po ovom projektu iznosi 463.626,98 KM. Iznos finansijskih sredstava po podnosiocu projektne prijave:

|  |  |  |  |
| --- | --- | --- | --- |
| **R.B.** | **Projekat** | **Maksimalni iznos u KM** | **Napomena** |
| 1. | Tehnička kultura | 20.000,00 |  |
| 2. | Udruženja koja se bave inovacijama za nagradni fond za nagrađivanje inovatora za inovacije od međunarodnog značaja | 20.000,00 | Pojedinačne isplate (koju korisnik isplaćuje inovatorima) iznose do 5.000,00 KM |

Uslovi koje projektni prijedlog mora zadovoljiti za sufinansiranje:

* osigurana finansijska sredstva za sufinansiranje projekta u minimalnom iznosu zahtjevanom kroz ovaj javni konkurs (minimalno 50% ukupnog iznosa za realizaciju predloženih projekata);
* traženi iznos grant sredstava je u rasponu od 5.000,00 KM do 20.000,00 KM;
* zadržati ili uvećati broj radnika zaključno sa realizacijom projekta;
* predloženi projekat će biti završen do kraja tekuće kalendarske godine;

Jedan podnosilac projektne prijave može podnijeti maksimalno 1 (jedan) projektni prijedlog. Ukoliko podnosilac prijave dostavi više od jednog projektnog prijedloga, nijedan projektni prijedlog se neće uzeti u razmatranje. Potencijalni korisnici mogu da podnesu projektne prijedloge za projekte isključivo samostalno. Prijave više aplikanata kroz jedan projektni prijedlog neće biti uzete u obzir. Izabrani korisnici su odgovorni za realizaciju ukupnog projekta uključujući i finansijske obaveze. Podnosioci projektnih prijava trebaju ispunjavati sve uslove definisane ovim smjernicama. Sufinansiranje može samo biti u novcu, te se sufinansiranje u stvarima neće uzimati u obzir.

Potencijalni korisnici sredstava su udruženja građana i humanitarne organizacije sa sjedištem na teritoriju Federacije Bosne i Hercegovine, koje su osnovana u skladu sa važećim propisima o udruženjima i fondacijama, te ispunjavaju sljedeće uslove:

* imaju najmanje dva uposlena radnika zaključno sa danom raspisivanja Javnog konskursa,
* registrovani su najkasnije do 31.12.2023. godine,
* imaju pozitivno poslovanje u posljednjem finansijskom izvještaju,
* ispunili su obaveze vezane za plaćanja dospjelih poreznih obaveza i obaveza za penziono i zdravstveno osiguranje u skladu sa zakonskim odredbama (podnosioci projektnih prijava koji imaju sklopljen ugovor sa poreskim organima u Bosni i Hercegovini o servisiranju duga neće biti uzeti u razmatranje).

Na ovaj Javni konkurs ne mogu se prijaviti udruženja i organizacije koje imaju aktivnu zabranu od strane Federalnog ministarsva razvoja, poduzetništva i obrta (u daljnjem tekstu: Ministarstvo), odnosno njihove prijave se neće uzeti u razmatranje. Korisnici poticajnih sredstava koji do završetka ovog Javnog konkursa nisu izvšili svoje ranije preuzete obaveze po osnovu korištenja poticajnih sredstava Ministarstva, nemaju pravo učešća na ovom Javnom konkursu, odnosno njihove prijave se neće uzeti u razmatranje. Ministarstvo zadržava pravo da ne raspodijeli sva raspoloživa sredstva, u slučaju da kvalitet projektnih prijava ne ispuni očekivanja i definisane kriterije.

**PRIHVATLJIVE I NEPRIHVATLJIVE AKTIVNOSTI ODNOSNO TROŠKOVI**

**Prihvatljive** aktivnosti odnosno troškovi koji mogu biti predmetom sufinansiranja su:

* edukacije, seminari, okrugli stolovi, radionice, promotivni materijali, stručne publikacije ili prezentacijski zbirka inovacija iz FBiH u cilju promoviranja tehničke kulture i inovacija,
* jednokratno iznajmljivanje prostora za izvođenje projektnih aktivnosti (iznajmljivanje dvorana za sastanke, radionice i sl.),
* naknade ili honorari sudionika u projektu (najviše do 5% od ukupne vrijednosti projekta),
* nabavka materijala, softvera, tehničke i druge opreme i sl,
* nabavka kancelarijskog materijala, hrane i pića (bezalkoholnog pića) u sklopu provođenja određenih projektnih aktivnosti kao što su seminari, edukacije, okrugli stolovi, radionice i sl. (najviše do 5% od ukupne vrijednosti projekta),
* nabavka intelektualnih i drugih usluga potrebnih za realizaciju navedenih i sličnih prihvatljivih aktivnosti za finansiranje,
* finansijske nagrade inovatorima koji su osvojili nagrade od međunarodnog značaja.

**Neprihvatljive** aktivnosti odnosno troškovi sufinansiranja su:

* finansiranje dugova i kamata, plaćanje kazni, bankarske provizije, kupovina nekretnina, kupovina vozila, sudski troškovi, troškovi advokatskog ili bilo kojeg drugog zastupanja, troškovi klađenja, alkoholna pića i duhana,
* troškovi nastali prije objave javnog konskursa (izuzetak finansijske nagrade inovatorima koji su osvojili nagrade od međunarodnog značaja),
* aktivnosti koje bi bile usmjerene protiv vjere, nacije ili boje kože, bilo kakve aktivnosti diskriminacije i netolerancije po bilo kojoj osnovi,
* troškovi plaća i naknada stalno zaposlenih,
* aktivnosti koje na direktan ili indirektan način ne doprinose promociji tehničke kulture,
* plaćanje fizičkih osobama (osim naknada ili honorara sudionicima u projektu),
* gotovinska plaćanja,
* stavke već finansirane u sklopu nekog drugog projekta,
* troškovi konverzije, nadoknada ili gubici prilikom konverzije valuta,
* kreditiranje trećih osoba,
* troškovi režija i održavanja (voda, struja, grijanje, komunalni otpad, telekomunikacije, upravljanje zgradom, internet i sl.),
* izgradnja, adaptacija, obnova, rekonstrukcija, modernizacija objekata,
* doprinosi za dobrovoljna zdravstvena ili penziona osiguranja koji nisu obavezna prema zakonodavstvu,
* ostali troškovi nespomenuti kao prihvatljivi.

***Napomene:***

Prilikom pripreme budžeta predloženih projekata (uključujući i sufinansiranje), podnosioci projektnih prijedloga treba da znaju da se u budžet mogu uključiti samo prihvatljivi troškovi. Da bi troškovi bili prihvatljivi potrebno je da budu neophodni za implementaciju predloženog projekta, realni i predviđeni budžetom, opravdani i mjerljivi, te nastali nakon objave Javnog konkursa (uz izuzetak iz teksta iznad). Ova kategorizacija se odnosi kako na sredstva Ministarstva, tako i na sredstva podnosioca projektne prijave. Budžet koji uključuje neprihvatljive troškove se neće smatrati validnim te prijava neće biti dalje razmatrana.

Korisnik sredstava će biti dužan pravdati utrošak ukupnih sredstava predviđenih za realizaciju projekta, kako vlastitih tako i sredstava Ministarstva, sa odgovarajućom dokumentacijom datiranom ne ranije od dana objave Javnog konkursa.

Korisnik treba opravdati cjelokupan ili veći iznos sredstava definisan u obrascu projektnog prijedloga. U slučaju da se projekat implementira sa uštedom, korisniku se daje mogućnost da pismenim putem zatraži nabavku roba i usluga koje spadaju u kategoriju prihvatljivih troškova.

Ukoliko korisnik utroši manje sredstava od predviđenih projektom, a to je u sklopu kriterija „iznos sufinansiranja“ uticalo na bodovanje i poziciju korisnika na konačnoj rang listi na način da se u tom slučaju ne bi pozicionirao na istoj, isti će morati izvršiti povrat cjelokupnog iznosa dodijeljenih poticajnih finansijskih sredstava.

Ukoliko korisnik utroši manje sredstava od predviđenih projektom, a to je u sklopu kriterija „iznos sufinansiranja“ uticalo na bodovanje i poziciju korisnika na konačnoj rang listi na način da bi se u tom slučaju korisnik svejedno ostao na konačnoj listi korisnika, isti će morati izvršiti povrat neutrošenih sredstava proporcionalno učešću Ministarstva u projektu.

**Sadržaj projektne prijave**

Udruženja građana i humanitarne organizacije koja apliciraju za dodjelu sredstava treba da dostave svoje projektne prijave u formi koju propisuje ovaj javni konkurs, uključujući i sve tražene priloge.

Projektna prijava mora sadržavati:

1. Obrazac projektnog prijedloga;
2. Priloge.

Obrazac projektnog prijedloga, kreiran od strane Ministarstva, mora biti elektronski popunjen, potpisan i ovjeren prečatom podnosioca projektne prijave. Prilozi su također dio projektne prijave i odnose se na osnovne i dopunske dokumente naznačene u tabeli.

Projektne prijave se podnose na jednom od službenih jezika Bosne i Hercegovine. Rukom pisane projektne prijave i nepotpune projektne prijave se neće uzeti u razmatranje. Projektne prijave koje nisu kompletno popunjene i koje ne sadrže zahtijevanu dokumentaciju, bit će odbačene i neće biti predmet daljeg razmatranja.

Originalni dokumenti ili priložene kopije dokumenata koje trebaju biti ovjerene od strane nadležnih organa ne mogu biti starije od 3 (tri) mjeseca od dana objavljivanja javnog konkursa. Izuzetak od navedenog jeste dokument pod rednim brojem 7. osnovne dokumentacije.

Evaluacija projektnih prijava će se vršiti u dva koraka, pri čemu je prvi korak administrativna provjera projektne prijave kako bi se utvrdilo da li projektna prijava zadovoljava sve uslove i opće zahtjeve definisane Smjernicama, dok je drugi korak tehnička evaluacija u odnosu na postavljene kriterije.

|  |  |
| --- | --- |
| **R.B.** | **Osnovna dokumentacija** |
| 1. | Obrazac projektnog prijedloga (original) |
| 2. | Izvod iz Registra nadležnog ministarstva pravde (original ili ovjerena kopija) |
| 3. | Posljednji godišnji obračun o finansijskom poslovanju koji je predat Finansijsko-informatičkoj agenciji (original ili ovjerena kopija) |
| 4. | Dokaz da odgovorno lice korisnika sredstava nije osuđivano za krivična djela osim za krivična djela iz oblasti saobraćaja - potvrda MUP-a (original ili ovjerena kopija) |
| 5. | Izjava odgovornog lica podnosioca projektne prijave da pod punom materijalnom i krivičnom odgovornošću nije aplicirao s istim zahtjevom/projektom kod drugih nadrežnih ministarstava za finansijska sredstva od igara na sreću (ovjerena izjava kod nadležnog organa ili notara) |
| 6. | Potvrda od banke u kojoj je navedeno da račun nije blokiran i iz koje se vidi broj transakcijskog računa (original ili ovjerena kopija) |
| 7. | Uvjerenje o poreznoj registraciji - identifikacijski broj (kopija) |
| 8. | Izjava odgovornog lica podnosioca projektne prijave da pod punom materijalnom i krivičnom odgovornošću potvrđuje da nema aktivnih zabrana prijave na Javni konkurs kod drugih nadležnih ministarstava koja dodjeljuju finansijska sredstva od igara na sreću (ovjerena izjava kod nadležnog organa ili notara) |
| 9. | Uvjerenje od Porezne uprave Federacije BiH o izmirenju direktnih poreza i doprinosa (PIO/MIO i zdravstveno osiguranje) za sve uposlene (original ili ovjerena kopija) |
| 10. | Lista osiguranih osoba za obaveznika izdata od Porezne uprave Federacije (original ili ovjerena kopija) |
| **R.B.** | **Dopunska dokumentacija - tehnička kultura** |
| 1. | Statut udruženja/organizacije podnosioca projektne prijave (kopija) |
| 2. | Dokaz o realizovanim projektima iz prethodnog perioda, bez obzira na to od koga su sredstva dobivena (potvrde o prethodno realizovanim projektima, isprintani objavljeni članci, fotografije, štampani materijal ili propagandni materijal i drugi dokazi iz kojih se vidi jasna poveznica podnosioca projektne prijave s realizovanim projektima) – (kopija) |
| 3. | Preporuke stručnjaka/nadležne institucije koji su sudjelovali u izradi predmetnog projekta (original ili ovjerena kopija)  Preporuke potkrijepiti validnom dokumentacijom - diplomom, certifikatom, uvjerenjenjem i sličnom dokumentacijom vezanom za stručnost davatelja preporuke (kopija) |
| 4. | Dokazi, izdati od strane ministarstava koja dodjelju sredstva od igara na sreću, o uspješno realizovanim projektima, ukoliko postoje (osim sredstava dobivenih od FMRPO) - (original ili ovjerena kopija) |
| **R.B.** | **Dopunska dokumentacija - udruženja koja se bave inovacijama za nagradni fond za**  **nagrađivanje inovatora za inovacije od međunarodnog značaja** |
| 1. | Statut udruženja/organizacije podnosioca projektne prijave (kopija) |
| 2. | Dokaz o realizovanim projektima iz prethodnog perioda, bez obzira na to od koga su sredstva dobivena (potvrde o prethodno realizovanim projektima, isprintani objavljeni članci, fotografije, štampani materijal ili propagandni materijal i drugi dokazi iz kojih se vidi jasna poveznica podnosioca projektne prijave s realizovanim projektima) – (kopija) |
| 3. | Preporuke stručnjaka/nadležne institucije koji su sudjelovali u izradi predmetnog projekta (original ili ovjerena kopija)  Preporuke potkrijepiti validnom dokumentacijom-diplomom, certifikatom, uvjerenjem i sličnom dokumentacijom vezanom za stručnost davatelja preporuke (kopija) |
| 4. | Dokazi, izdati od strane ministarstava koja dodjelju sredstva od igara na sreću, o uspješno realizovanim projektima, ukoliko postoje (osim sredstava dobivenih od FMRPO) - (original ili ovjerena kopija) |
| 5. | Dokazi o ostvarenim priznanjima i nagradama za inovacije od međunarodnog značaja (ovjerena kopija) |
| 6. | Dokaz o broju podnesenih patentnih prijava i/ili prijava industrijskog dizajna u Institut za intelektualno vlasništvo BiH (ovjerena kopija) |
| 7. | Dokaz o broju podnesenih međunarodnih patentnih prijava (ovjerena kopija) |

**Način podnošenja projektne prijave**

Projektne prijave šalju se preporučeno poštom u zapečaćenim kovertama na adresu:

**Federalno ministarstvo razvoja, poduzetništva i obrta**

**dr. Ante Starčevića bb (Hotel „Ero“) 88000 Mostar,**

**s obaveznom napomenom:**

**po Javnom konkursu - Finansiranje projekata i programa iz dijela prihoda ostvarenih po osnovu naknada za priređivanje igara na sreću iz 2024. godine**

* **NE OTVARATI -**

Na poleđini koverte obavezno navesti:

* naziv podnositelja projektne prijave;
* adresu i kontakt telefon;
* ovjeriti pečatom podnosioca projektne prijave.

Prijave se dostavljaju zaključno sa 14.03.2025. godine, odnosno prihvatit će se projektne prijave koje imaju poštanski pečat najkasnije s navedenim datumom. Projektne prijave će biti odbačene i neće biti predmet daljeg razmatranja ako:

* su neblagovremene;
* nemaju sve sadržajne elemente;
* ne ispunjavaju uslove ovog Javnog konkursa.

**Evaluacijska skala**

|  |  |  |
| --- | --- | --- |
| **R.B.** | **Opći kriteriji** | **Maksimalan broj bodova** |
| 1. | Broj godina od registracije/osnivanja podnosioca projektne prijave | 5 bodova |
| 2. | Broj realizovanih programa i projekata koji su finansirani od strane drugih organa uprave | 10 bodova |
| 3. | Preporuka stručnjaka/nadležne institucije koji su sudjelovali u izradi projektne prijave | 5 bodova |
| 4. | Iznos sufinansiranja | 20 bodova |
| 5. | Dokazi, izdati od strane ministarstava koja dodjelju sredstva od igara na sreću, o uspješno realizovanim projektima (osim sredstava dobivenih od FMRPO) | 10 bodova |

|  |  |  |
| --- | --- | --- |
| **R.B.** | **Posebni kriteriji - Promocija tehničke kulture** | **Maksimalan broj bodova** |
|  | Registracija za obavljanje djelatnosti iz oblasti tehničke kulture | 20 bodova |
|  | Kvalitet projekta | 10 bodova |
|  | Poticaji Ministarstva u posljednih 5 godina | 15 bodova |
|  | Broj uposlenih radnika kod podnosioca projektne prijave | 5 bodova |

|  |  |  |
| --- | --- | --- |
| **R.B.** | **Posebni kriteriji - Udruženja koja se bave inovacijama za nagradni fond za nagrađivanje inovatora za inovacije od međunarodnog značaja** | **Maksimalan broj bodova** |
| 1. | Registracija za obavljanje djelatnosti iz oblasti inovacija | 20 bodova |
| 2. | Broj podnesenih patentnih prijava i/ili prijava industrijskog dizajna u Institut za intelektualno vlasništvo BiH | 5 bodova |
| 3. | Broj podnesenih međunarodnih patentnih prijava | 5 bodova |
| 4. | Ostvarena priznanja i nagrade za inovacije od međunarodnog značaja | 5 bodova |
| 5. | Poticaji Ministarstva u posljednih 5 godina | 15 bodova |

**Napomene:**

Kvaliteta projekta će se ocjenjivati na osnovu mogućnosti provođenja i ostvarivanja ciljeva projekta, argumentovano opisane potrebe za navedenim aktivnostima, jasno definisanog cilja/eva, indikatora, korisnika, ciljnih grupa, realno definisanog finansijskog plana, broja direktnih i indirektnih korisnika, korištenje inovativnih metoda u realizaciji i promociji projekta i drugih parametara vezanih za kvalitetu projekta.

Nakon ocjenjivanja projektnih prijava u skladu sa iznad navedenim kriterijima, definiše se rang lista projekata u skladu sa ostvarenim brojem bodova. Konačni odabir projekata koji će se finansirati biti će zasnovan na poretku rang liste i raspoloživim finansijskim sredstvima.

S podnosiocima projektnih prijava čiji projekti budu odobreni za finansiranje, Ministarstvo zaključuje ugovore kojima će se definisati međusobna prava i obaveze ugovornih strana. Pored potpisivanja ugovora, korisnici sredstava dužni su izvještavati o realizaciji projektnih aktivnosti u skladu sa instrukcijama Ministarstva i na utvrđenom formatu izvještaja. Ministarstvo će izvršiti kontrolu utrošenih sredstva, a po potrebi i terensku kontrolu provedenog projekta.

Konačna Odluka o raspodjeli sredstava korisnicima, kojima je nakon provedene procedure odobrena raspodjela sredstava po ovom Javnom konkursu, bit će objavljena u „Službenim novinama Federacije BiH“ i na web stranici Ministarstva.

U slučaju da podnosilac projektne prijave želi uložiti prigovor na rezultate konkursa, isti će biti u mogućnosti za ulaganje prigovora u roku od osam dana od dana objave potencijalnih rang lista. Prilikom podnošenja prigovora nije moguće dostavljati dodatnu dokumentaciju, tj. nije dozvoljena dopuna projektne prijave. Prigovor se podnosi poštom na adresu Ministarstva. Po prijemu prigovora Ministarstvo će podnosioca o konačnoj odluci obavijestiti u roku od osam dana od dana prijema prigovora*.*

Korisnici sredstava trebaju osigurati promociju i vidljivost projekata sufinansiranih od strane Ministarstva prema Uredbi o načinu korištenja naziva Vlade Federacije Bosne i Hercegovine u projektima koji se u potpunosti ili djelimično finansiraju sredstvima iz Budžeta Federacije Bosne i Hercegovine (Službene novine Federacije Bosne I Hercegovine, broj 32/22).